Na temelju članka 31. stavka 5. Zakona o poljoprivrednom zemljištu ("Narodne novine", broj 20/18, 115/18 i 98/2019), Programa raspolaganja poljoprivrednim zemljištem u vlasništvu Republike Hrvatske za Grad Delnice, na koji je Ministarstvo poljoprivrede dalo suglasnost, KLASA:945-01/19-01/55 URBROJ:525-7/1199-19-5 od 31. srpnja 2019. godine i članka 38. Statuta Grada Delnica (SN PGŽ 28/09, 41/09, 11/13, 20/13- pročišćeni tekst, 6/15, SN GD 1/18, 3/18, 3/18- pročišćeni tekst, 09/18, 03/20 ) Gradsko vijeće Grada Delnica na sjednici, održanoj 12. listopada 2020, godine donijelo je

**ODLUKU**

**o raspisivanju ponovljenog javnog natječaja za zakup poljoprivrednog zemljišta u vlasništvu Republike Hrvatske na području Grada Delnica**

**I.**

Raspisuje se ponovljeni javni natječaj za zakup poljoprivrednog zemljišta u vlasništvu države na području Grada Delnica u katastarskoj općini: Delnice, koje je Programom raspolaganja poljoprivrednim zemljištem u vlasništvu Republike Hrvatske na području Grada predviđeno za povrat.

**II.**

Poljoprivredno zemljište koje je Programom raspolaganja poljoprivrednim zemljištem u vlasništvu Republike Hrvatske za Grad predviđeno za povrat, daje se u zakup na rok do 5 godina, s mogućnošću produljenja, odnosno do pravomoćnosti rješenja o povratu sukladno posebnom propisu ili do privođenja tog zemljišta namjeni utvrđenoj prostornim planom.

Na **rok do 5 godina** s mogućnošću produljenja za isto razdoblje daje se u zakup zemljište koje je navedeno u Tablici, a koja se nalazi u prilogu ove Odluke i čini njezin sastavni dio.

**III.**

Gradsko vijeće Grada Delnica provest će postupak javnog natječaja prikupljanjem pisanih ponuda.

**IV.**

Početna cijena u natječaju utvrđena je na temelju Uredbe o načinu izračuna početne zakupnine poljoprivrednog zemljišta u vlasništvu Republike Hrvatske te naknade za korištenje voda radi obavljanja djelatnosti akvakulture ("Narodne novine", broj 89/2018).

**V.**

Maksimalna površina za zakup po sudioniku natječaja iznosi 10 ha, a uključuje površine državnoga poljoprivrednog zemljišta koje je taj sudionik dobio u zakup po natječajima provedenim od stupanja na snagu Zakona o poljoprivrednom zemljištu ("Narodne novine", broj 20/18, 115/18 i 98/2019).

**VI.**

Tekst javnog natječaja objavit će se na oglasnoj ploči i mrežnoj stranici Grada Delnica u trajanju od 30 dana.

Pisane ponude se dostavljaju Gradu Delnicama u roku od 30 dana od objave natječaja na oglasnoj ploči i mrežnoj stranici Grada Delnica.

**VII.**

Tekst javnog natječaja za zakup poljoprivrednog zemljišta u vlasništvu Republike Hrvatske na području Grada Delnica sa popisom čestica, nalazi se u prilogu ove Odluke i čini njezin sastavni dio.

**VIII.**

Odluku o izboru najpovoljnije ponude donosi Gradsko vijeće Grada Delnica na prijedlog Povjerenstva za zakup poljoprivrednog zemljišta u vlasništvu Republike Hrvatske za Grad Delnice.

Odluka o izboru najpovoljnije ponude dostavit će se na prethodno mišljenje Primorsko-goranskoj županiji i na suglasnost Ministarstvu poljoprivrede.

**IX.**

Stručne poslove u vezi s postupkom provedbe javnog natječaja za zakup obavlja Jedinstveni upravni odjel Grada Delnica.

**X.**

Ova Odluka objavit će se u „Službenim novinama Grada Delnica“.

GRADSKO VIJEĆE GRADA DELNICA

PREDSJEDNIK:

Goran Bukovac

KLASA: 320-01/20-01/06

URBROJ: 2112-01-30-20-30-20-6